Public procurement notice: Prior Information Notice Without Call For Competition
Published: 2022-10-11
Buyer: Istekki Oy
Country: FI
Contract type: Supplies
CPV classification: 48000000 | 72000000

Technical requirements: Tämä on tietopyyntö, joka ei ole ennakkoilmoitus, hankintailmoitus tai tarjouspyyntö. Tietopyynnön tarkoituksena on kartoittaa markkinoita ja kerätä hankinnan kohdetta koskevaa tietoa tulevaa kilpailutusta varten. Tietopyyntöön vastaaminen ei ole edellytys mahdolliseen myöhempään kilpailutukseen osallistumiselle. Tietopyyntö ei velvoita Istekki Oy:tä toteuttamaan hankintaa tietopyynnössä tai sen liitteissä kuvatulla tavalla ja tarjouskilpailu voidaan myös jättää toteuttamatta.
Tässä ilmoituksessa esitetyt tiedot ja kuvaukset sekä hankintailmoituksen arvioitu julkaisuajankohta ovat alustavia ja suuntaa antavia ennakkotietoja, jotka eivät sido Istekkiä. Tietopyyntöön vastanneille ei makseta korvausta tietopyynnön tekemisestä tai mahdollisiin tietopyyntöön liittyviin markkinavuoropuhelutilaisuuksiin osallistumisesta. Mikäli markkinavuoropuhelutilaisuudet toteutuvat, ne toteutetaan suomen kielellä ja Istekki ilmoittaa markkinavuoropuhelutilaisuuteen osallistuville yrityksille tarkemman aikataulun sekä Teams-kokouslinkin.
Tällä tietopyynnöllä selvitetään epilepsian etämonitorointijärjestelmän hankintaa ja siihen liittyvien lisäpalveluiden ja laitteiden markkinatilannetta, tuotteita, sopimusehtoja ja toimittajien hinnoitteluperiaatteita.
Tietopyynnön kohteena on epilepsian etämonitoriointijärjestelmän hankinta ja siihen liittyvät lisäpalvelut ja laitteet hyvinvointialueille. Alustavasti käytön laajuus on arvioitu olevan 5-10 potilasta/vuosi, 1-4 viikkoa/potilas.
Hankittavalla järjestelmällä tulee voida tietoturvallisesti, luotettavasti ja automaattisesti monitoroida, rekisteröidä sekä videoanalyysiin perustuen tunnistaa epileptisiä kohtauksia tai muita kehon liikkeitä. Järjestelmän komponentin tulee voida asentaa potilaan kotiin ja niiden tulee olla helppokäyttöisiä. Monitorointijärjestelmän täytyy voida kuvata potilasta pimeässä sekä syvyys-suuntaan tapahtuvaa liikettä potilaan nukahtamista tai unta häiritsemättä. Monitorointijärjestelmässä tulee olla etäseurantajärjestelmä, jonka avulla epilepsiaa perehtynyt lääkäri voi analysoida tutkimuksen tuloksia.
Hankintaan kuuluu liittymärajapinnat muihin järjestelmiin, lisenssit, toimitusprojekti, valmisohjelmistojen ylläpito ja tuki sekä muita erikseen tilattavia asiantuntijapalveluita esimerkiksi järjestelmän muutos- ja kehittämistarpeiden suunnittelu ja toteuttaminen sekä järjestelmän kehittämisprojektien suunnittelu ja toteuttaminen.
Hankittavan järjestelmän tulee olla valmisjärjestelmä, joka ei vaadi erillistä ohjelmointia ja sen tulee olla käytettävyydeltään helppokäyttöinen ja hyvä.
Järjestelmän toteutuksen tulee perustua yleisesti käytettyihin standardeihin ja järjestelmäriippumattomiin rajapintoihin. Hankittavan järjestelmän tulee toimia osana olemassa olevaa teknistä ympäristöä.
Pyydämme antamaan vastaukset erillisellä liitteellä suomen kielellä esitettynä. Tietopyynnön kysymykset on esitetty liitteellä ”Tietopyyntökysymykset”. Voitte liittää vastaukseenne myös suomenkielisiä esitteitä. Pyydämme liittämään tietopyyntövastaukset ja mahdolliset esitteet Tietopyynnön kohdassa ”Kysymys”; ”Liitä tietopyyntövastaukset” ja ”Liitä esite / esitteet”.
Tietopyyntövastaukset sekä mahdolliset esitteet tulee palauttaa 21.10.2022 kello 12.00 mennessä Hilman (hankintailmoitukset.fi) kautta.
Istekki Oy on suomalainen, kasvava ja kehittyvä noin 1000 työntekijän informaatioteknologian ja terveyden ja hyvinvoinnin teknologian asiantuntijaorganisaatio. Istekki toimii omistaja-asiakkaisiinsa nähden sidosyksikkönä, joka toteuttaa hankintoja omaa palvelutuotantoaan varten. Istekki Oy ei siten ole yhteishankintayksikkö. Yhtiömme vuoden 2021 liikevaihto oli 153 M€.
Tarjoamme omistaja-asiakkaillemme strategista kumppanuutta, kilpailukykyisiä palveluja ja asiantuntijayhteisön, jolla on laajaa ydinosaamista julkishallinnon ja terveydenhuollonteknologiaratkaisuista. Toimimme valtakunnallisesti vahvana sosiaali- ja terveydenhuollon alanorganisaatioiden ja kuntien palveluintegraattorina. Visionamme on olla tärkeimmän työn arvostettumahdollistaja tuottaessamme palveluja yli 60:lle omistaja-asiakkaallemme ympäri Suomen. Istekin suurimmat toimipisteet sijaitsevat Kuopiossa, Tampereella, Jyväskylässä ja Oulussa.
Tällä ilmoituksella on liitteitä/linkkejä osoitteessa https://www.hankintailmoitukset.fi/fi/public/procurement/76275/notice/110030